CELEX: 32021R2093
Language: sk
Date: 2021-11-29 00:00:00
Title: Vykonávacie nariadenie Komisie (EÚ) 2021/2093 z 29. novembra 2021 o povolení 5′-guanylátu disodného ako kŕmnej doplnkovej látky pre všetky druhy zvierat (Text s významom pre EHP)

30.11.2021   
               
               
                  SK
               
               
                  Úradný vestník Európskej únie
               
               
                  L 427/169
               
            
         VYKONÁVACIE NARIADENIE KOMISIE (EÚ) 2021/2093
         z 29. novembra 2021
         o povolení 5′-guanylátu disodného ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     V súlade s článkom 7 nariadenia (ES) č. 1831/2003 bola predložená žiadosť o povolenie 5′-guanylátu disodného. K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia 5’-guanylátu disodného ako kŕmnej doplnkovej látky pre všetky druhy zvierat, ktorá sa má zaradiť do kategórie „senzorické doplnkové látky“ a do funkčnej skupiny „aromatické zlúčeniny“.
                  
               
                     (4)
                  
                  
                     Žiadateľ požiadal o povolenie 5’-guanylátu disodného aj na použitie vo vode na napájanie. Nariadenie (ES) č. 1831/2003 však neumožňuje povolenie „aromatických zlúčenín“ na používanie vo vode na napájanie. Používanie 5’-guanylátu disodného vo vode na napíjanie by sa preto nemalo povoliť.
                  
               
                     (5)
                  
                  
                     Európsky úrad pre bezpečnosť potravín (ďalej len „úrad“) dospel v stanovisku z 5. mája 2021 (2) k záveru, že 5′-guanylát disodný nemá za navrhovaných podmienok použitia negatívne účinky na zdravie zvierat, ľudské zdravie ani životné prostredie,
                  
               
                     (6)
                  
                  
                     Úrad ďalej dospel k záveru, že 5’-guanylát disodný účinne prispieva k aróme krmiva. Úrad zároveň overil správu o metódach analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (7)
                  
                  
                     Z posúdenia 5’-guanylátu disodného vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
                  
               
                     (8)
                  
                  
                     S cieľom umožniť lepšiu kontrolu by sa mali stanoviť určité podmienky. Konkrétne ide o to, že na etikete kŕmnych doplnkových látok by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
                  
               
                     (9)
                  
                  
                     To, že použitie 5’-guanylátu disodného ako aróma vo vode na napájanie nie je povolené, nevylučuje používanie tejto látky v kŕmnych zmesiach podávaných vodou.
                  
               
                     (10)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“, sa za podmienok stanovených v uvedenej prílohe povoľuje ako doplnková látka vo výžive zvierat.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. novembra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2021) 19(6):6619.
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        v mg účinnej látky/kg kompletného krmiva s obsahom vlhkosti 12 %
                     
                  
                        
                           Kategória: senzorické doplnkové látky
                        
                        
                           Funkčná skupina: Aromatické zlúčeniny
                        
                     
                  
                        2b627i
                     
                     
                        –
                     
                     
                        5′-guanylát disodný
                     
                     
                        
                           Zloženie doplnkovej látky
                        
                        5′-guanylát disodný (GMP).
                        Prášková forma
                        
                           Charakteristika účinnej látky
                        
                        5’-guanylát disodný (hydratovaná forma) produkovaný s použitím baktérií Corynebacterium stationis KCCM 10530 a Escherichia coli K-12 KFCC 11067.
                        Produkovaná fermentáciou.
                        Čistota: min.: 97 %
                        Chemický vzorec:
                        C10H12N5Na2O8P
                        Číslo CAS: 5550-12-9
                        Číslo Einecs: 226-914-1
                        
                           Analytická metóda
                            (1)
                        
                        Na stanovenie 5’-guanylátu disodného (GMP) v kŕmnej doplnkovej látke:
                        
                                    —
                                 
                                 
                                    monografia FAO JECFA „5’-guanylát disodný“.
                                 
                              Na stanovenie 5’-guanylanu disodného v kŕmnej doplnkovej látke, aromatických premixoch a vo vode:
                        
                                    —
                                 
                                 
                                    vysokoúčinná kvapalinová chromatografia v spojení s ultrafialovou (UV) detekciou (HPLC-UV).
                                 
                              
                     
                        všetky druhy zvierat
                     
                     
                        –
                     
                     
                        –
                     
                     
                        –
                     
                     
                        
                                    1.
                                 
                                 
                                    Doplnková látka sa pridáva do krmiva vo forme premixu.
                                 
                              
                                    2.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    3.
                                 
                                 
                                    Na etikete doplnkovej látky sa musí uvádzať:
                                    „Odporúčaný maximálny obsah účinnej látky, keď sa používa samotná alebo v kombinácii s inými povolenými ribonukleotidmi v maximálne rovnakom množstve na kilogram kompletného krmiva s obsahom vlhkosti 12 %: 50 mg“.
                                 
                              
                                    4.
                                 
                                 
                                    Na označení premixov sa musí uviesť funkčná skupina, identifikačné číslo, názov a pridané množstvo účinnej látky, ak by používané množstvo účinnej látky na označení premixu malo prekračovať množstvo účinnej látky v kompletnom krmive uvedené v bode 3.
                                 
                              
                     
                        20. december 2031
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.